ঢাকার দুই সিটিতে জয়ীদের গেজেট প্রকাশ
ঢাকার দুই সিটি নির্বাচনে বিজয়ীদের নাম-ঠিকানাসহ গেজেট প্রকাশ করেছে নির্বাচন কমিশন (ইসি)। ঢাকা উত্তর ও দক্ষিণ সিটি করপোরেশন নির্বাচনের তিন দিন পর এই গেজেট প্রকাশ করা হল। এক মাসের মধ্যে নির্বাচিত মেয়র ও কাউন্সিলরা শপথ গ্রহণ করবেন।







বুধবার সকালে নির্বাচন কমিশনের উপসচিব (নির্বাচন পরিচালনা-২) আতিয়ার রহমান বিষয়টি নিশ্চিত করেছেন। তিনি জানান, মঙ্গলবার রাতে নির্বাচন কমিশন থেকে অনুমোদনের পর গেজেট প্রকাশের জন্য বিজি প্রেসে পাঠানো হয়। আজ সেটি প্রকাশিত হয়েছে।




দক্ষিণ সিটি কর্পোরেশনের ৩১ নম্বর ওয়ার্ডের ফল স্থগিত করা হয়েছে। এ কারণে সেই ওয়ার্ডের কাউন্সিলরের নাম গেজেটে রাখা হয়নি। বাকি সবার নামই গেজেটে এসেছে।
স্থানীয় সরকার আইন-২০০৯ অনুযায়ী সিটি করপোরেশন নির্বাচনের পর মেয়র বা কাউন্সিলরদের নাম সরকারি গেজেটে প্রকাশ করে নির্বাচন কমিশন। গেজেট প্রকাশের ৩০ দিনের মধ্যে সরকার বা সরকার মনোনীত কর্তৃপক্ষ মেয়র ও সব কাউন্সিলরের শপথের ব্যবস্থা করবে।

ঢাকার দুই সিটি নির্বাচনে বিজয়ীদের নাম-ঠিকানাসহ গেজেট প্রকাশ করেছে নির্বাচন কমিশন (ইসি)। ঢাকা উত্তর ও দক্ষিণ সিটি করপোরেশন নির্বাচনের তিন দিন পর এই গেজেট প্রকাশ করা হল। এক মাসের মধ্যে নির্বাচিত মেয়র ও কাউন্সিলরা শপথ গ্রহণ করবেন।